**Tonawanda Kardex** (også kjent som **Tonawanda Lumbermen** og **All-Tonawanda Lumberjacks**) var et amerikansk fotballag som var aktivt mellom 1916 og 1921. De spilte kamper i Tonawanda i New York utenfor Buffalo. Laget er best kjent for å ha spilt én kamp i American Professional Football Association i 1921 (nå **National Football League**), og er laget med færrest kamper i ligaens historie.

Tidlig historie
---------------

Tidlig amerikansk fotball ble trolig spilt i Tonawanda før 1913 (laget tapte mot Lancaster Malleables i regionens Thanksgiving-kamp det året). De spilte hjemmekamper på banen som tilhørte Tonawanda High School og hadde opp til 3 500 tilskuere på kamper. Lagets eneste hovedtrener var Walter «Tam» Rose fra Syracuse. I 1917 slo laget Rochester Jeffersons for å sikre delstatstittelen. I 1919 nådde de delstatssluttspillet, men tapte mot Buffalo Prospects i semifinalen. Prospects endte opp med å vinna tittelen det året.

*All Tonawanda Lumberjacks* i 1920 var et svært vellykket lag, med et sammenlagtresultat på 7–1 mot to lokale lag fra *American Professional Football Association* (NFLs forgjenger) og andre uavhengige lag, og tillot kun mer enn 6 poeng i én av kampene (det ene nederlaget, hvor de tapte 35–0 mot Buffalo). Lagets siste kamp den sesongen var mot Rochester Jeffersons, og var en av de første tradisjonelle Thanksgiving Day-kampene.

Tonawanda i APFA
----------------

Tidligere hovedkvarter for American Kardex Company, lagets sponsor
Med suksessen i 1920 (og at APFA innførte restriksjoner mot å spille mot lag utenfor ligaen) valgte Lumberjacks å bli med i ligaen i 1921 som *Tonawanda Lumbermen* eller *Tonawanda Kardex,* oppkalt etter (og trolig sponset av) James Rand Jr. American Kardex, et selskap som gjennom sammenslåinger og oppkjøp ble en del av Rand Kardex, Remington Rand, Sperry Rand og til slutt UniSys.

Før 1921 spilte laget hjemmekamper på banen som tilhørte Tonawanda High School; lagets eneste kamp i NFL var derimot en bortekamp, og ifølge artikler fra tiden var det planlagt at laget skulle reise rundt dersom de hadde fortsatt å spille i ligaen. NFL har registrert et ikke-eksisterende «Lumbermen Stadium» som lagets hjemmebane.

1921-sesongen begynte med en uavgjort mot Syracuse Pros fulgt av en 9–7 seier over Cleveland Panthers. En kamp mot Rochester Scalpers i november ble kansellert, og Kardex reiste heller til Rochester 6. november 1921 for å spille i lagets eneste APFA-kamp, mot Rochester Jeffersons. Kampen endte opp med å bli lagets dårligste, da de tapte 45–0 mot Jeffersons foran 2 700 tilskuere. 

Det var flere grunner til at Lumbermen forlot ligaen. Ifølge Pro Football Researchers Association hadde Tonawanda problemer med å planlegge kamper på grunn av manglende interesse fra motstandere. I tillegg økte medlemskontigenten fra $50 til $1 000 i 1922, som gjorde det vanskeligere for Tonawanda å delta. Lagets skuffende prestasjoner på banen spilte også en rolle (Rochester og Syracuse var de to lagene Tonawanda hadde vunnet over da de var uavhengige i 1920, men de klarte ikke å gjenta prestasjonen i 1921).

Om laget fortsatte å eksistere etter det forlot ligaen er usikkert. I 1925 spilte Buffalo Football Bisons en vennskapskamp mot et lag fra Tonawanda før 1925-sesongen, men det er ukjent om det er samme lag som spilte i APFA/NYPFL.

### Spillerstall

Som et resultat av manglende informasjon fra da laget var aktivt er noen av spillerne fra 1921-laget kun nevnt med etternavn.

Backnor, C; Fred Brumm, LT; Cassidy, QB; Joe Dussosoit, RE; Andy Fletcher, LHB; Art Georke, LE; Clarence Hosmer, LG; Rudy Kraft, LG-C; George Kuhrt, LT; Buck MacDonald, RG; Tom McLaughlin, RHB-FB; Bill Meisner, RHB; Frank Morrisey, RT; Frank Primeau, RE-QB; Tam Rose, LHB; Spin Roy, LE; Bill Sanborn, RE; Charles Tallman, RT; Red Werder, C; Wex, FB; Wise, QB

Sesongresultater
----------------

| År | S | T | U | Plass | Trener |
| --- | --- | --- | --- | --- | --- |
| 1916 | 1 | 2 | 0 | 6. NYPFL | Tam Rose |
| 1917 | 2 | 3 | 1 | 2. NYPFL |
| 1919 | 2 | 1 | 0 | 3. NYPFL |
| 1920 | 7 | 1 | 0 | Uavhengig |
| 1921 | 0 | 1 | 0 | 18. APFA |

Referanser
----------

1. ↑  Horrigan, Joe (1984). «The Tonawanda Kardex: The forgotten franchise» (PDF). *Coffin Corner* **(engelsk)**. Pro Football Researchers Association. 6 (2). Besøkt 10. februar 2023.
2. ↑  «Tonawanda Kardex an NFL enigma». *Life in the Slow Lane* **(engelsk)**. 21. november 2008. Besøkt 10. februar 2023.

Eksterne lenker
---------------

* Tonawanda Kardex an NFL enigma
* Deconstructing NFL Uniforms
* The Tonawanda Kardex
* The NFL team that only survived long enough to lose 1 game
* Did you know Tonawanda had its own professional football team?
* Old Team Tuesday: The Tonawanda Kardex
* The Fate of the Tonawanda Kardex Arkivert 3. februar 2023 hos Wayback Machine.
* A story better than Hollywood or Tonawanda
* There used to be an NFL football team in Tonawanda

| * v
* d
* r
Tidligere lag i National Football League |
| --- |
| Oppstartslag | 
* Chicago Tigers (1920)
* Cleveland Tigers / Indians (1920–1921)
* Muncie Flyers (1920–1921)
* Rochester Jeffersons (1920–1925)
* Rock Island Independents (1920–1925)
* Akron Pros / Indians (1920–1926)
* Canton Bulldogs (1920–1926)
* Columbus Panhandles / Tigers (1920–1926)
* Hammond Pros (1920–1926)
* Detroit Heralds / Tigers / Panthers / Wolverines (1920–1928)
* Buffalo All-Americans / Bisons / Rangers (1920–1929)
* Dayton Triangles (1920–1929)

 |
| 1920-årene | 
* Cincinnati Celts (1921)
* New York Brickley Giants (1921)
* Tonawanda Kardex Lumbermen (1921)
* Washington Senators (1921)
* Evansville Crimson Giants (1921–1922)
* Louisville Breckenridges / Colonels (1921–1923, 1926)
* Minneapolis Marines / Red Jackets (1921–1924, 1929–1930)
* Youngstown Patricians (1922)
* Oorang Indians (1922–1923)
* Toledo Maroons (1922–1923)
* Racine Legion / Tornadoes (1922–1924, 1926)
* Milwaukee Badgers (1922–1926)
* St. Louis All-Stars (1923)
* Cleveland Indians / Bulldogs (1923–1927)
* Duluth Kelleys / Eskimos (1923–1927)
* Kenosha Maroons (1924)
* Kansas City Blues (1924)
* Kansas City Cowboys (1925–1926)
* Frankford Yellow Jackets (1924–1931)
* Pottsville Maroons / Boston Bulldogs (1925–1929)
* Providence Steam Roller (1925–1931)
* Brooklyn Lions (1926)
* Hartford Blues (1926)
* Los Angeles Buccaneers (1926)
* New York Yankees (1927–1928)
* Orange / Newark Tornadoes (1929–1930)
* Staten Island Stapletons (1929–1932)

 |
| 1930–50-årene | 
* Brooklyn Dodgers / Tigers (1930–1944)
* Cleveland Indians (1931)
* Cincinnati Reds (1933–1934)
* St. Louis Gunners (1934)
* Boston Yanks (1944–1948)
* Baltimore Colts (1947–1950)
* New York Bulldogs / Yanks (1949–1951)
* Dallas Texans (1952)

 |

| * v
* d
* r
New York Pro Football League |
| --- |
| Lag | 
* All-Tonawanda Lumberjacks
* Buffalo Niagaras/Prospects
* Kanaweola Athletic Club
* Rochester Jeffersons
* All-Syracuse
* Watertown Red & Black

 |